৬৫৪ খ্রিস্টাব্দে দেবেন্ত চলে যায় আরবদের হাতে। তখন এর নামকরণ করা হয় ‘বাব আল-আবওয়াব’ বা ‘দরজার দরজা’। দেবেন্তের কৌশলগত অবস্থানের কথা মাথায় রেখেই এমন নামকরণ করা হয়। প্রশাসনগত গুরুত্ব দেওয়া এবং ইসলামকে এ অঞ্চলে পরিচিত করা ছাড়া আরো বেশ কিছু পরিবর্তন আনেন আরব শাসকরা ডারবেন্টে। নির্মাণ করেন দ্য জুমা মস্ক। নবম শতকে শহরটির জনসংখ্যা ছিল ৫০ হাজার। তখন এটি ছিল ককেশাসের সবচেয়ে বড় শহর। আরবদের পর দেবেন্ত চলে যায় আর্মেনিয়ানদের হাতে। এরপর এর অধিকার ১৩ শতকে নিয়ে যায় মঙ্গোলরা। পরের কয়েক শতকে আরো কয়েকবার হাতবদল হয় শহরটির মালিকানা। ১৯ শতকে রুশো-পারসিয়ান যুদ্ধের পর দেবেন্তসহ দাগিস্তানের অধিকার পায় রাশিয়া। তার পর থেকে আছে তাদেরই দখলে।